Steve Lukather

Steve «Luke» Lukather (født 21. oktober 1957 i San Fernando Valley i California) er en amerikansk Grammy Award-vinnende gitarist, vokalist, låtskriver, arrangør og produsent, best kjent for sitt arbeid med rockebandet Toto. Lukather har også gitt ut flere solo-album, og som studiomusiker har han arrangert, komponert og spilt på over 1000 album. Mens musikkstilen til Toto er hovedsakelig basert på pop og rock, spenner Lukathers soloarbeider over mange sjangre inkludert rock, progressiv rock, jazz og funk. Lukather regnes som en av verdens beste gitarister. Blant annet ble han i 2009 kåret til den beste gitaristen i verden i en internettavstemning på nettstedet VoteNumber1.com.Resultat av avstemming om verdens beste gitarist på VoteNumber1.com  

Keyboardisten David Paich og trommeslageren Jeff Porcaro var Lukathers beste venner på skolen, og de ville ha han med da de skulle starte Toto i 1976. Lukather var medlem av Toto frem til bandet ble oppløst i 2008.Pressemelding fra Lukather 6. juni 2008 – «Toto no more» Lukathers talentfulle gitarspill og hans vennskap med de allerede etablerte studiomusikerne Paich og Porcaro, gjorde at han fikk mange spilleoppdrag som studiomusiker på 1970- og 1980-tallet. 

Han er en produktiv låtskriver, og har komponert og vært medkomponist på mange låter både for Toto og for flere andre artister. I løpet av karrieren har han spilt på hundrevis av konserter og medvirket på et utall av album for Toto og andre kjente musikere. Sommeren 2008 forlot han Toto,Pressemelding fra Lukather 6. juni 2008 – «Toto no more» og dermed var bandet i praksis oppløst. I 2010 var han med på gjenforeningsturneen til Toto som var til inntekt for Mike Porcaro, som har fått diagnosen ALS. Lukather har blitt nominert til Grammy tolv ganger og han har vunnet fem priser.

 Referanser 

 Eksterne lenker 





Kategori:Gitarister fra USA
Kategori:Studiomusikere fra USA
Kategori:Sangere fra USA
Kategori:Låtskrivere fra USA
Kategori:Toto-medlemmer
Kategori:Plateprodusenter fra USA
Kategori:Personer fra Los Angeles